مش كل واحد عنده فرصة يبقى محقق، بس أنا جتلي الفرصة دي لما كان عندي ١٣ سنة. الحكاية دي حصلت في ١٩٩٤.
في يوم بعد الضهر، كنت ماشي في الشارع لما شفت عربية بابا الجديدة. كنت متوقع اشوف بابا قاعد في الكرسي بتاع السواق. بس اتفاجئت لما لقيت ست شابة هي اللي بتسوق، "دي سرقت عربية بابا،" دا اللي فكرت فيه. على طول وقفت تاكسي وركبت. قلت للسواق، "إلحق العربية الجديدة اللي قدامنا دي،" وحكيتله السبب.
سواق التاكسي كان معاه تليفون في العربية، فطلبت منه يتصل بالبوليس. وبعدها على طول سمعنا صوت عربية البوليس. البوليس قال للست توقف العربية بالميكروفون. التاكسي وقف برضه. نزلت على طول وقلت للست، "دي مش عربيتك. دي عربية بابا."
الست ابتسمت وقالت، "آه. انت ابن Mr. Johnson، صح؟ أنا شفت صورتك في مكتب باباك."
قبل ما ألحق اقول كلمة، الست وضحت انها السكرتيرة الجديدة بتاعت بابا. بابا طلب منها توصل الكمبيوتر بتاعه للمحل عشان يتصلح. وسابلها عربيته. بعد ما سمعت كدة، اتصلت ببابا وقالنا ان اللي الست قالته صح. البوليس وسواق التاكسي ضحكوا. حسيت بإحراج جامد. كانت أول وآخر مرة اشتغل فيها محقق.
الحكاية دي حصلت امتى؟
من تلاتاشر سنة. من عشرين سنة. من تلاتين سنة. قبل ١٩٩٤.